Florina Duli

Florina Duli, e lindur më 29 Maj 1964, është pedagoge, profesioniste në fushën e zhvillimit ndërkombëtar dhe aktiviste antikorrupsion dhe  të drejta të njeriut. Sa i përket jetës personale ky angazhim dhe përkushtim në punë nuk e ndaloi atë nga krijimi i një familje të madhe. Florina ka gjashtë fëmijë, dy mbesa dhe katër nipër.  

 Fillet e Karrierës në Arsim 
Ajo filloi karrierën si pedagoge në shkollën e mesme “Stevan Mokranjac” në Prishtinë dhe si ligjëruese në Universitetin e Prishtinës, në vitin 1989, pak vite para se  të gjitha shkollat në gjuhën shqipe të mbylleshin,dhe mësimi të vazhdonte në shkolla private. Nga viti 1991 Florina ishte vullnetare ne Këshillin për mbrojtjen e të drejtave dhe lirive të njeriut (KMLDNJ) . Florina punoi me organizatat prestigjioze ndërkombëtare si Mjekët pa kufinj (MSF), Save the Children UK dhe Save the Children Alliance.   

Gjatë angazhimit me Save the Children Florina zhvilloi dhe menaxhoi programe për mbrojtjen e fëmijës në situata konflikti dhe gjatë krizës së refugjatëve në Maqedoni, për c'punë ajo mori edhe mirenjrëohje dhe Cmimin për trimëri nga Princesha Anne e Britanis së madhe. 
Më pastaj shërbeu si Këshilltare Politike e shefit të shtyllës së dytë të Misionit të Kombeve të Bashkuara në Kosovë (UNMIK) si dhe Këshilltare në zyrën pë planifikim strategjik të të Deleguarit të Posacëm të Sekretarit Gjeneral të Kombeve të Bashkuara në Kosovë (UN-SRSG), si dhe në zyrën për kthim dhe komunitete të zyrës së SRSG.   

Gjatë periudhës së themelimit të Kuvendit të Kosovës, proces ky i udhëhequr nga ndërkombëtarët Florina, Behar Selimi dhe Robert Muharremi, ishin të vetmit kosovar të përfshirë në të. Florina pati nderin të jetë pjesë e Kryesisë së kuvendit gjatë seancës së parë historike të Kuvendit të Kosovës në Kosovën e lirë.   

Pas zgjedhjes së Kryesisë së Kuvendit, asaj iu kërkua që të vazhdojë të shërbejë si këshilltare politike e kryetarit të Kuvendit të Kosovës, gjë që e ka bërë deri në marrëveshjen e vonuar për koalicionin qeverisës në vitin 2002. Gjatë viteve 2001-2007 ajo ka menaxhuar Klubin Republikan, një klub debati që është bashkëthemeluar me me prof. Michael Daxner (Free Berlin University), Tom Koenigs (German Bundestag), Dukagjin Gorani (këshilltar i kryeministrit për siguri), etj.http://anticorrp.eu/members/iks/ Me 2003 Florina vazhdoi angazhimin me Departamentin për zhvillim ndërkombëtar të Mbretërisë së Bashkuar, ku zhvilloi e menaxhoi projekte të cilat kontribuan në procesin e shtetndërtimit të Kosovës. Nga viti 2012 deri ne vitin 2019, Florina Duli'' ishte Drejtoreshë Ekzekutive e IKS një institut kërkimor i pavarur, jo fitimprurës, që fokusohet në hulumtime empirike dhe analiza të zhvillimeve socio-ekonomike në Kosovë. Gjatë kësaj periudhe, ndër të tjera, IKS me sukses ndikoi që cështjet rreth të drejtës së punës, dialogut social dhe shëndetit në punë të vendosen në diskurs publik dhe rrjedhimisht në agjendat politike.    Terre des hommes (Tdh) KosovëNë vitin 2019 Florina filloi udhëheqjen e misionit të Terre des hommes në Kosovë, organizatë kjo Zvicerrane e specializuar në të drejtat dhe mbrojtjen e fëmijës. https://tdh-kosovo.org/ Misioni i "Terre des hommes" në Kosovë është një organizatë jo-fitimprurëse që ka vepruar për më shumë se 20 vjet në fushën e të drejtave të fëmijëve dhe mbrojtjes së tyre, duke drejtuar themelimin dhe fuqizimin e një sistemi kombëtar të mbrojtjes së fëmijëve në Kosovë.

Fushat e ekspertizës së "Terre des hommes" në Kosovë shtrihen nga ndërhyrjet psiko-sociale direkte me fëmijë të prekur dhe anëtarët e tyre të familjes dhe komunitetit, deri te përmirësimi i institucioneve qeveritare në nivele lokale, rajonale dhe kombëtare dhe përmirësimi i palëve kyçe nëpërmjet ndërtimit të kapaciteteve dhe trajnimit në punë, me qëllim zhvillimin dhe zbatimin e strukturave, politikave, standardeve dhe procedurave të duhura të orientuara nga fëmijët.

"Terre des hommes" në Kosovë ka tre programe kryesore të ndërhyrjeve: 1) Mbrojtja e fëmijës, 2) Migracioni dhe kundershtimi i Trafikimit të qenieve njerëzore dhe 3) Drejtësia për të mitur.

 Çmimet dhe Nderet 
Falë angazhimit të saj gjatë situatës së refugjatëve në Maqedoni, Florina, në vitin 2001, fitoi çmimin Gallantry Award''', çmim ky që ju dha nga Anne, Princesha e Mbretërisë së Bashkuar. Florina ka pranuar mirënjohje nga Shoqata Humanitare Nënë Tereza, Ministria e punëve te brendshme si dhe Zyra e Sekretarit të përgjithshëm nga Zyra e Kryeministrit të Kosovës.  

 Referime 

Kategoria:Gra kosovare